כל אזור באיטליה "מתמחה" בגבינות משלו, אם תיכנסו לחנות גבינות מקומית בצפון המדינה במרכז או בדרום תמצאו לרשותכם מבחר שונה לחלוטין של גבינות כשרובן מתוצרת האזור. אחת הגבינות האהובות עלי היא גבינת הפיקורינו . יש גבינות פיקורינו העשויות מחלב פרות אך גבינת הפיקורינו "האמיתית" עשויה מחלב כבשים ארומטית עם טעם נפלא השורד זמן רב בפה.
מחוז גבינות הפיקורינו האיטלקיות הוא טוסקנה (והחלק הצפוני של לציו) שם רועות "הכבשים הסרדיניות" J .
לפני מספר מאות שנים, מצאה את עצמה קבוצה גדולה של חקלאים רועי כבשים מהאי סרדיניה במחסור בשטחי מרעה מספיקים ועברו הם העדרים הגדולים שלהם לגור באזור הדרומי של טוסקנה. יחד איתם העבירו את הידע ליצור גבינת הפיקורינו .
ישנם שני סוגי גבינת הפיקורינו: זה שנוצר ומתיישן בציפוי מיץ עגבניות, מיץ רימונים יין וכד, או בציפוי שמן זית. או זה הנקרא שחור . לאחר תהליך הייצור הפיקורינו המצופה נכנס לתהליך התיישנות הנמשך עד 90 יום ואז יוצא למכירה. פיקורינו ביישון של 30 יום בהיר ונקרא "טרי" וזה של המתיישן 90 ימים כהה יותר וארומטי .
הפיקורינו השחור (השם מגיע בזכות הציפוי הכהה) מיושן עד 4 חודשים בחביות טרקוטה או במערות הנחפרות בטוף וטעמן הוא הארומטי ביותר (המחיר בהתאם.. אבל מצחיק בהשוואה למחירי הפיקורינו בישראל).
במרכז אזור ייצור הפיקורינו נמצאת העיירה פיינזה (Pienza) המהווה מקדש לכל חובבי "הדבר האמיתי" המגיעים אליה מכל רחבי העולם. המומחים טוענים שהשילוב של הכבשים הסרדיניות עם קרקעות המרעה באזור מעניקים לחלב טעם מוזר של ערמונים ועלי דפנה .
העיירה הציורית העתיקה נמצאת לא רחוק מסיינה, מוקפת חומה כשלאורך המדרחוב הראשי יש מספר חנויות מעדנים וחנויות של מחלבות מקומיות המציעות את מרכולתן לתיירים הרבים הבאים למקום.
ניתן גם לבקר ולעשות סיור במחלבות (באיטלקית: Caseificio)– אבל חובה לברר ולתאם מראש את הביקור.
מחלבה לדוגמא המאפשרת סיורים (לא פחות מ8 אנשים) היא מחלבת Il cacao di Ernello שיש לה גם אתר אינטרנט ונמצאת במרחק נסיעה של רבע שעה מהעיר.
שתי חנויות מחלבות אורגניות אזוריות חשובות נמצאות זו מול זו ברחוב רוסלינו - המדרחוב הראשי של העיירה .
חנות המחלבה של Enoteca Marusco e Maria הנמצאת במספר 21 היא לדעתי החשובה מכולן עם מבחר גבינות ענק ושווה במיוחד . כמעט מולה במספר 16 נמצאת החנות המחלבות (מרכזת תוצרת של מספר מחלבות) La Bottega Del Naturista שם תוכלו למצוא פיקורינו בציפויים שונים.
אם אתם מבקרים כבר בפיינזה חובה עליכם גם לבקר בארמון Palazzo Piccoiomini הנמצא בכיכר במרכז העיירה. ארמון מפואר הפתוח לקהל המסייר בו בליווי הסברים ממכשירי אודיו המושכרים במקום- מקום מרשים ביותר.
בחנויות המחלבות אתם יכולים לקנות את אבקות הגבינה המיוחדות הנדרשות ליצירת מעדן "הקאצ'ו אל פפה" (ראה תמונה למעלה) – ספגטי בפיקורינו ופלפל שחור . מומלץ ביותר (ראו טיפ של על מסעדה מתמחה במעדן הקאצ'ו אל פפה הנמצאת ברומא).
טיפ טעים טעים : את הפיקורינו אני ממליץ לאכול עם דבש או ריבה .. טעם גן עדן.